Backe-utvalget fikk fullmakter til granskning av jernverksledelsen, og en åpenbar konflikt var den mellom sentrale personer ved hovedkontoret i Oslo og verksledelsen lokalt. Mens utvalget gjorde sine undersøkelser var det personer utenfor Jernverket som alarmerte myndighetene om konfliktene. I mars 1965 henvendte Arbeiderpartiets lokallag i Mo i Rana seg til industriminister Karl Trasti om å få en møte for å uttrykke sin bekymring. Lokalpolitikerne var bekymret for det dårlige arbeidsmiljøet og misstemning. Lokallaget beskrev kjernen i problemene til å være generaldirektør Dagfin Efjestads gammeldagse og egenrådige lederstil.